Gitar

Gitar iyâ arèya sala sèttong alat musik asenar sè èpamaèn kalabân cara èpetthe', biyasana ngangghuy ghârighi' otabâ plektrum. Gitar èpabhâḍâ dâri bâghiyân bhâdhân sè otama bi' bâghiyân lè'èr sè kowat dâddhi kennengnganna senar sè jhumlana bâḍâ ennem. Secara tradhisional, gitar èpabhâḍâ dâri macem-macem kaju bi' senar sè èpabhâḍâ dâri nilon otabâ bhejhâ. Sapa-napa gitar modhèren èpabhâḍâ dâri bahan polikarbonat. Secara omom, gitar èbhâghi dâ' 2 macem: akustik bân èlèktrik.

Gitar akustik, bâghiyân bhâdhânna sè alobang (hollow body), la èyangghuy dhimèn molaè èbuân taon dhimèn. Bâḍâ tello' macem otama gitar akustik modhèren: gitar akustik senar-nilon, gitar akustik senar-bhedjhâ, bân gitar archtop. Gitar klasik biyasana èkamaèn dâddhi alat musik dhibi'an (solo) ngangghuy tèknik fingerpicking.

Gitar èlèktrik, èpaonjulaghi è taon 1930-an, adhisar dâ' ka pengowat sè secara èlèktronik bisa ngobâ monyèna gitar. È dâlem molaèna karèngghâ’ânnâ, gitar èlèktrik ngangghuy bhâdhân sè alobang (hollow body), tape sàtiya pangangghuyân bhâdhân sè kowat (solid body) èrassa lebbi pas. Gitar èlèktrik loas èkennal dâddhi alat musik sè otama è sapa-napa macem musik akadhi blues, country, reggae, jazz, metal, rock, bân sapa-napa dhâpù'na musik pop.

 Asal-osolla 

Oca’ ‘gitar’ otabâ guitar è dâlem bhâsa Inggris, molaèna èkala’ dâri nyamana alat musik pethe’ kona è wilayah Persia ra-kèra taon 1500 SM sè èkennal mènangka citar otabâ sehtar. Alat musik rèya bânnyak macem model gitar kona sè èsebbhut tanbur. È taon 300 SM Tanbur Persia èpamateng bi' bhângsa Yunani bân ennem abad saamponna bi' bhângsa Romawi..

Aslina gitar ta' kènnèng èpertè dâri konana. Sapa-napa ahli arassa alat rèya asalla dâri bânua Afrika, è dhimma bânnyak rèplika modhèren sè ḍhâpù'na kotak bunter akaḍhi kolè' kerang ngangghuy Gut otabâ bânnâng-bânnâng sotra, è bânnyak dâèra bânua jârèya. Ahli laèn nemmo alat rèya bento' kaca è ḍâlem rèlief-rèlief bhâto kona è jhâman Asia Tengghârâ bân Asia Kona. Pèkkèran laèn jhughân bâḍâ kalabân ètemmona vas-vas Yunani Kona sè acorak. Greek Strings arèya alat sè palèng ḍha'-aḍha' èsebbhut ḍhâddhi gitar. Gitar modhèren mungkan dhisarra dâri gitar Spanyol, tape bânnyak macem gitar akadhi alat-alat musik sè bisa èpèrtè è ghambhâr-ghambhâr jhâman Medieval bân Renaissance sè bânnyak bâḍâ è sa-fassana Èropa.

 Sombher